между страните, адаптирани спрямо техните реципрочни търговски потребности, условията за взаимен пазарен достъп в сферата на автомобилния и железопътния транспорт и транспорта по вътрешните водни пътища се уреждат с евентуални бъдещи специални споразумения за автомобилния и железопътния транспорт и транспорта по вътрешните водни пътища.
 2. Преди сключването на споразуменията, посочени в параграф 1 от настоящия член, страните не ограничават условията за взаимен пазарен достъп между страните в по-голяма степен в сравнение със съществуващото положение в деня преди деня на влизане в сила на настоящото споразумение.
 3. Разпоредбите на съществуващите двустранни споразумения, които не са обхванати в евентуалните бъдещи споразумения, посочени в параграф 1 от настоящия член, продължават да се прилагат.
 Член 137
 Въздушен транспорт
 1. С цел да се осигури координирано развитие и постепенно либерализиране на транспорта между страните, адаптирани спрямо техните реципрочни търговски потребности, условията за взаимен пазарен достъп в сферата на въздушния транспорт следва да се уреждат в съответствие с разпоредбите на Споразумението за общо авиационно пространство между ЕС и Украйна (наричано по-нататък „СОА“).
 2. Преди сключването на СОА страните не предприемат никакви мерки или действия, които са по-ограничителни или дискриминационни в сравнение със съществуващото положение преди влизане в сила на настоящото споразумение.
 Член 138
 Регулаторно сближаване
 Украйна адаптира законодателството си, включително административните, техническите и други норми, към това на ЕС като страна, съществуващо във всеки един момент в сферата на международния морски транспорт, до степен, която служи за постигане на целите за либерализиране и взаимен достъп до пазарите на страните и за движение на пътници и стоки. Това сближаване ще започне от датата н подписване на споразумението и постепенно ще бъде разширено за всички елементи на достиженията на правото на ЕС, посочени в приложение ХVII към настоящото споразумение.
 Раздел 6
 Електронна търговия
 Член 139
 Цел и принципи
 1. Като признават, че електронната търговия увеличава възможностите за търговия в многобройни сектори, страните се споразумяват да насърчават развитието на електронната търговия помежду си, по-специално като си сътрудничат по въпроси, възникващи във връзка с електронната търговия, съобразно разпоредбите на настоящата глава.
 2. Страните се споразумяват, че развитието на електронната търговия трябва да протича по начин, напълно съвместим с международните стандарти за защита на данните, за да бъде спечелено доверието на ползвателите.
 3. Страните се споразумяват, че електронните предавания се разглеждат като предоставяне на услуги по смисъла на раздел 3 („Трансгранично предоставяне на услуги“) от настоящата глава, което не може да се облага с мита.
 Член 140
 Аспекти на регулирането на електронната търговия
 1. Страните провеждат непрекъснат диалог по въпроси от регулаторен характер, свързани с електронната търговия, които наред с другото, засягат следното:
 а)
 признаването на удостоверенията за електронен подпис, издадени на граждани, и улесняването на трансграничното предоставяне на удостоверителни услуги;
 б)
 отговорността на посредниците при предоставянето на услуги по отношение на предаването или съхранението на данни;
 в)
 третирането на непоискани електронни търговски съобщения;
 г)
 защитата на потребителите в сферата на електронната търговия;
 д)
 всички други въпроси от значение за развитието на електронната търговия.
 2. Това сътрудничество може да бъде под формата на обмен на информация по съответното законодателство на страните,